Publication: Magyar Közlöny
Issue: MK-2005-169 (Year: 2005, Number: 169)
Era: 2004-2010
Section: Az idõközi mérlegjelentés összeállítása a számvitelrõl szóló 2000. évi C. törvény (a továbbiakban: Szt.) és az
Paragraph Index: 869

5. oszlopban kell szerepeltetni. Az ûrlap 88-93. sora: Egyéb passzív pénzügyi elszámolások Az államháztartás szervezeteinek pénzeszközeit olyan pénzmozgások is befolyásolják, amelyek a rendelkezésre álló pénzeszközöket idõlegesen, rendezési kötelezettséggel növelik. Ezek egy része a költségvetési mûködéssel, más részük költségvetésen kívüli elszámolásokkal kapcsolatos. A passzív pénzügyi elszámolások esetében idõben elõször egy bevétel (vagyis pénzkészlet-növekedés) jelentkezik, amely késõbb visszafizetéssel (vagyis pénzkészletcsökkenéssel) rendezõdik. Az ûrlap sorai az éves mérleggel egyezõen részletezi a költségvetési elszámolási körbe tartozó függõ (88. sor), átfutó (89. sor), kiegyenlítõ (90.) tételeket, valamint a költségvetésen kívüli passzív elszámolásokat (91. sor). Önálló soron kell kimutatni a költségvetésen kívüli letéti elszámolásokat (92. sor), valamint a könyvviteli mérlegben egyébként önálló mérlegsort jelentõ „Nemzetközi támogatási programok deviza-elszámolása” címén jelentkezõ ideiglenes bevételeket (93. sor) a végleges elszámolásig. Az egyéb passzív pénzügyi elszámolások állományának változását az ûrlap 4. oszlopában kell szerepeltetni. Amennyiben egy itt elszámolt bevételbõl végleges bevétel lesz, ugyanezen az oszlopon belüli átrendezéssel kell elszámolni a költségvetési bevételek növekedését és az egyéb passzív pénzügyi elszámolások bevételeinek csökkenését (negatív bevétel). KITÖLTÉSI ÚTMUTATÓ 01-R-B ûrlap: A részesedések és a részesedések utáni osztalékok alakulása A negyedéves adatszolgáltatásokat a tárgynegyedévre vonatkozóan a tulajdonos rendelkezésére bocsátott jelentésekbõl, évközi beszámolókból kell teljesíteni. Az éves elszámolást a tulajdonolt szervezet közgyûlése által elfogadott, auditált mérlegbeszámolója, az éves konszolidált elszámolást a tulajdonolt szervezet konszolidált mérlegbeszámolója alapján kell összeállítani. Az ûrlapon mindig a tárgyév január 1-jei nyitóállományt, a január 1-je és a tárgynegyedév utolsó napja közötti idõszak teljes (halmozott) forgalmát, valamint a tárgyidõszak utolsó napján kimutatott záróállományt kell szerepeltetni. Az egyes ûrlapok fejrovatában csak – az adatközlõ szerv megnevezését – az adatközlõ szektorát, – PIR törzsszámát – az adatközlés idõpontját – az évet (négy számjegyen, pl. 2006) és – a vonatkozó idõszakot (elsõ negyedév: 11, második negyedév 12, harmadik negyedév 13, negyedik negyedév 14, éves elszámolás 15, éves konszolidált elszámolás 16) kell feltüntetni, a többi azonosító, illetve leíró adatot nem. Az ûrlap oszlopai Az ûrlap oszlopai a gazdasági társaságokban való – a befektetett eszközök között kimutatott – részesedéseket (részvényeket, üzletrészeket) azok jogi szabályozási szintje és a társaságok jövedelemtulajdonosi szektor szerinti hovatartozása szerint különbözteti meg. A jogi szabályozás alapján megkülönbözetjük azokat a tulajdonrészeket, amelyeket törvény társaságonként tételesen és a tartós állami tulajdoni részesedés konkrét mértékének feltüntetésével határoz meg, azoktól a tulajdonrészektõl, amelyeket a költségvetési szervek, a helyi önkormányzatok – törvényi felhatalmazás alapján saját elhatározás szerinti mértékben – saját alapítású vagy támogatott gazdasági társaságokban birtokolnak.

Source: https://magyarkozlony.hu/hivatalos-lapok/c5d20b6fd0f2cbeb547d1330ee3d2ca19cfc772d/dokumentumok/a7ba972f68e5c1c031702fab9d6b024177710f3d/letoltes